Meisie se halfnaakte liggaam gevindDie halfnaakte liggaam van ŉ 14-jarige meisie is by Boekenhouthoek in Kwaggafontein, Mpumalanga gevind. Sers. Gerald Sedibe, woordvoerder van die polisie, sê die meisie se liggaam is omstreeks 6:00 Maandagoggend deur ŉ verbyganger gevind wat die polisie in kennis gestel het. Die meisie het glo Sondagaand by ŉ vriendin gekuier en is glo aangeval toe sy op pad was huis toe. Die meisie is verwurg. Die polisie vermoed dat sy ook verkrag is. Enigiemand met inligting kan lt. kol. Gladys Mahlangu kontak by 082 372 2131 / 013 986 1129.